Source: https://www.lewik.org/term/3563/doklad-o-zdravotnej-sposobilosti-a-psychickej-sposobilosti-vodicov-motorovych-vozidiel/
Timestamp: 2019-05-24 18:54:51+00:00
Document Index: 1971173

Matched Legal Cases: ['§ 87', '§ 87', '§ 88', '§ 88', '§ 87', '§ 88', '§ 87', '§ 88', '§ 87', '§ 88', '§ 89', '§ 90']

Doklad o zdravotnej spôsobilosti a psychickej spôsobilosti (vodičov motorových vozidiel) | Lewik
Doklad o zdravotnej spôsobilosti a psychickej spôsobilosti (vodičov motorových vozidiel)
Zobraziť pojem v strome Doména: Cestovanie a doprava
(1) Vodiči uvedení v § 87 ods. 3 písm. a), ktorí dovŕšili vek 65, rokov a vodiči uvedení v § 87 ods. 3 písm. b) musia mať pri vedení motorového vozidla pri sebe doklad o zdravotnej spôsobilosti; na výzvu policajta sú povinní sa takýmto dokladom preukázať.
Vodiči uvedení v § 88 ods. 6 písm. a), ktorí dovŕšili vek 65 rokov, a vodiči uvedení v § 88 ods. 6 písm. b) musia mať pri vedení motorového vozidla pri sebe aj doklad o psychickej spôsobilosti; na výzvu policajta sú povinní takýmto dokladom sa preukázať.
Vodiči uvedení v § 87 ods. 3, ktorí dovŕšili vek 65 rokov, a vodiči uvedení v § 88 ods. 6, ktorí dovŕšili vek 65 rokov, sa preukazujú dokladom o zdravotnej spôsobilosti a dokladom o psychickej spôsobilosti nie starším ako dva roky.
Vodiči uvedení v § 87 ods. 3 písm. b), ktorí nedovŕšili vek 65 rokov, a vodiči uvedení v § 88 ods. 6 písm. b), ktorí nedovŕšili vek 65 rokov, sa preukazujú dokladom o zdravotnej spôsobilosti a dokladom o psychickej spôsobilosti nie starším ako päť rokov.
Vodiči, ktorých zdravotná spôsobilosť alebo psychická spôsobilosť je podmienená pravidelným podrobovaním sa lekárskej prehliadke podľa § 87 ods. 5 alebo pravidelným podrobovaním sa psychologickému vyšetreniu podľa § 88 ods. 4, sa preukazujú dokladom o zdravotnej spôsobilosti alebo dokladom o psychickej spôsobilosti s vyznačenou dobou platnosti.
V zmysle zákona 8/2009 Z.z. (o cestnej premávke a o zmene a doplnení niektorých zákonov)
§ 89, § 90
Zdravotná spôsobilosť (viesť motorové vozidlo)
Lekárska prehliadka (vodičov motorových vozidiel)
Psychická spôsobilosť (vodičov motorových vozidiel)